jkorsvik/nowiki_second_scrape_merged huggingface dataset:
Guancheng

Guancheng (kinesisk: 管城回族区; pinyin: Guǎnchéng Huízú Qū) er et autonomt bydistrikt for Hui-kinesere i  Zhengzhou i provinsen Henan i Folkerepublikken Kina. Det har et areal på 204 km² og teller 320 000 innbyggere.


== Arkeologiske funn ==
Ruinene etter byen Ao (forenklet kinesisk: 隞; pinyin: Aó) fra Shangdynastiets tid ligger i Shang bypark i Guancheng. På dette stedet har arkeologer avdekket en bybebyggelse omgitt av murer. Dette er etter de flestes oppfatning den gamle Shen-hovedstaden Ao. De arkeologiske funn viser at stedet var et kulturelt sentrum også før Shang-perioden (uansett hvordan denne dateres), og det synes åpenbart at Shang-kulturen stod særlig sterkt her. Bronsegjenstander ble anferdiget her; kniver, fiskekroker, pilspisser. Det er funnet gravkamre med hellebarder (ko, et våpen som åpenbart var viktig i Shang-perioden), beininskripsjoner (blant annet på oksebrystbein og skilpaddeskall, benyttet til prognostisering av helse og fremtid).


== Referanser ==


== Eksterne lenker ==
Offisielt nettsted 
(en) Guancheng Hui District – kategori av bilder, video eller lyd på Commons
Anning

Anning kan være:

Bydistriktet Anning i byprefekturet Lanzhou i provinsen Gansu i Folkerepublikken Kina
Byfylket Anning i byprefekturet Kunming i provinsen Yunnan i Folkerepublikken Kina}
Anning (Lanzhou)

Anning (kinesisk: 安宁区; pinyin: Ānníng Qū) er et bydistrikt i byprefekturet Lanzhou, hovedstaden i den kinesiske provins Gansu. Anning har et areal på 86 km² og teller ca. 210 000 innbyggere (2004). 


== Se også ==
Lanzhous jordskjelvmuseum


== Eksterne lenker ==
Informasjonsside
Nicholas Hope

Nicholas Hope (født 1958 i Manchester i England) er en engelsk skuespiller med bakgrunn fra Sydney (Australia) som har bodd flere år i Norge. Han er mest kjent for tittelrollen i filmen Bad Boy Bubby (1993), som innbrakte ham Det australske filminstituttets utmerkelse for beste hovedrolle i 1994. Han har siden fortsatt å arbeide innenfor film, fjernsyn og teater i Australia og Europa.
Han har hatt flere roller i norske filmer, blant annet i Bent Hamers En dag til i solen og i teaterstykker av Jesper Halle og Tord Akerbæk.
I 2004 skrev han en selvbiografi med tittelen Brushing the Tip of Fame (1994, Bantam Australia; ISBN 1863254404), og i 2006 satte han opp sin egen monolog The Colour of Panic, i Sydney (The Studio, Operahuset i Sydney) og i Oslo (Det Åpne Teater). 


== Delvis filmografi ==
Bad Boy Bubby (1993) – Bubby
Scooby Doo (2002) – Old Man Smithers
Anacondas: The Hunt for the Blood Orchid (2004) – Christina Van Dyke
Who Killed Dr Bogle and Mrs Chandler? (2006) – Geoffrey Chandler
Uro (2006) - Dealeren
Varg Veum – Bitre blomster (2007) – Warren Donaldson
Lønsj (2008) – Restauranteieren
The Prime Minister is Dead (2008) – WilliamMcMahon
3 Acts of Murder (2009) – Harry Manning


== Referanser ==


== Eksterne lenker ==
(en) Nicholas Hope på Internet Movie Database 
(da) Nicholas Hope på Filmdatabasen 
(fr) Nicholas Hope på Allociné 
(en) Nicholas Hope hos The Movie Database 
Nicholas Hope's CV
Australia: Drømmen er død, artikkel av Hope i Aftenposten
Intervju 2004
María Pita

Mayor Fernández de la Cámara Pita, populært kalt María Pita, (født ca. 1560 i La Coruña, død 1643 i Cambre) var en spansk nasjonalheltinne under forsvaret av A Coruña (Galicia i Spania) under engelskmennenes angrep på byen i 1589.
Den 4. mai 1589 gikk engelske styrker, som allerede hadde kontroll i andre deler av byen, til angrep på gamlebyen. En engelsk flaggbærer hadde allerede nådd den høyeste delen av borgmuren da han ble drept av Pita. Hun stod på den høyeste delen selv, og skrek til forsvarerne: «Quien tenga honra, que me siga» («Den som har ære, følg meg!») Både menn, kvinner og barn tok til mot og den engelske hæren ble så drevet tilbake av byens forsvarere. Engelskmennene ga opp angrepet og dro tilbake til sine skip. 
María Pita var gift fire ganger og hadde to barn. Hennes heroiske gjerninger ble hedret og belønnet av Filip II av Spania, som ga henne en pensjon tilsvarende den som militære offiserer mottok, en bonus etter dødsfallet til hennes fjerde ektemann, og retten til å engasjere seg i handel med esler til og fra Portugal.
Andre kvinner deltok også direkte i forsvar av A Coruña. Historiske dokumenter forteller blant annet om en Inés de Ben som fikk behandling for to skuddsår som hun fikk i kamp.


== Litteratur ==
Søknad til kongen om kompensasjon, Generalarkivet i Simancas. Bystyret i Castile. Bind 772.
María Pita dødsattest, 21. februar 1643, Bispedømmets Gamle Arkiv, Fondo Parroquial Santiago de Sirgas, Libros Sacramentais nº 1
Militærkorsets orden

Militærkorsets orden (polsk: Order Krzyża Wojskowego) er en polsk militær orden. Den ble innstiftet 18. oktober 2006 av Polens nasjonalforsamling etter forslag av president Lech Kaczyński. Ordenen belønner fortjenstfull innsats innen Polens væpnede styrker i fredstid, samt innsats utført i polske bidrag til internasjonale stabiliserings- eller fredsbevarende operasjoner. Militærkorsets orden henter sitt navn fra de tidlige versjoner av navnet for Ordenen Virtuti Militari, Polens andre militære orden, som bare tildeles for innsats mens Polen er i krig. Militærkorsets orden rangerer som nummer fire av Polens seks ordener, etter Ordenen Polonia Restituta, men foran Uavhengighetskorsets orden. Polens president er ordenens stormester.


== Inndeling ==
Militærkorsets orden er inndelt i tre grader:
 Storkors (Krzyż Wielki)
 Kommandørkors (Krzyż Komandorski)
 Ridderkors (Krzyż Kawalerski)


== Insignier ==
Ordenstegnet for Militærkorsets orden består av et kors med utbøyde armer, i blå emalje på gull eller sølv, med ørnen fra Polens riksvåpen i midten. Korset er opphengt i båndet i et ledd utformet som en krone. Baksiden bærer innskriften «MILITO PRO PATRIA» («kjemp for fedrelandet»), «MMVI» for innstiftelsesåret og et serienummer. Ordenstegnet er i gull for 1. klasse, i sølv for 2. og 3. klasse. Ordenstegnet for 3. klasse er mindre i størrelse enn det for 2. klasse.Ordensstjernen er i sølv og har åtte grupper av tagger. Den har ordenstegnet i midten.Ordensbåndet er blått med to røde striper.Medlemmer av militær avdeling som er tildelt Militærkorsets orden bærer en skuldersnor i ordensbåndets farger til sin uniform.


== Tildeling ==
Militærkorsets orden kan tildeles for fremragende stridsinnsats eller for eksepsjonelt mot i innsats mot terroraksjoner i Polen eller som ledd i polske styrkers innsats utenlands. Militærkorsets orden kan også tildeles militære enheter. Tildeling skjer ved Polens president etter innstilling fra et ordensråd, kalt ordenskapittel, seks medlemmer.Ordenen ble første gang tildelt 30. november 2006. Det ble da foretatt en tildeling av ett kommandørkors, til sjefen for Polens styrker i Irak, og åtte ridderkors til medlemmer av de polske styrkene i Irak. Ett av ridderkorsene ble tildelt posthumt.


== Referanser ==


== Eksterne lenker ==
Orders and decorations, Polens president (engelsk)
Promo 1994 (Dødheimsgard-demo)

Promo 1994 er den første demoen til det norske black metal-bandet DHG.


== Sporliste ==
«En krig å seire» (4:58)
«Starcave, Depths and Chained» (3:39)
«Når vi har dolket Guds hjerte» (4:47)


== Artister ==
Bjørn «Lord Aldrahn» Dencker – Gitar, vokalist
Gylve «Fenriz» Nagell – Bassgitar
Yusaf «Vicotnik» Parvez – Trommer


== Eksterne lenker ==
(en) Promo 1994 på Discogs 
(en) Promo 1994 på MusicBrainz
Gunnar Kjønnøy

Gunnar Peder Kjønnøy (født 1. juni 1947 i Averøy, Møre og Romsdal) er en norsk tidligere fylkesmann og departementsråd. Han var fylkesmann i Finnmark i fra 1998 til 2016. Han ble utnevnt til fylkesmann i desember 1998, med sete i Vadsø. 1. oktober 2016 gikk han av som fylkesmann og pensjonerte seg.
Kjønnøy ble oppnevnt som medlem av Innstillingsrådet for dommere for perioden 1. november 2014 til og med 31. oktober 2018.
Kjønnøy er utdannet sosialøkonom (cand .oecon) fra Universitetet i Oslo høsten 1972. Han kom til Finnmark fra Fiskeridepartementet, hvor han jobbet til sammen 19 år i ulike lederroller, hvorav de 10 siste årene som departementsråd. Han har tidligere vært ansatt i Kommunal- og regionaldepartementet, Distriktenes utbyggingsfond og Finansdepartementet.


== Referanser ==


== Eksterne lenker ==
«Fylkesmann Gunnar Kjønnøy». Store norske leksikon. Besøkt 30. mai 2009. «Gunnar Kjønnøy, norsk offentlig tjenestemann, cand.oecon.» 
Fylkesmannen i Finnmark på nett
Charles Mantoux

Charles Mantoux (født 14. mai 1877, død 1947) var en fransk lege som er kjent for sine bidrag innen forskning om tuberkulose. En intradermal immunologisk hudtest bærer hans navn; Mantoux-testen.


== Referanser ==


== Kilder ==
B.G. Firkin & J.A.Whitworth (1987). Dictionary of Medical Eponyms. Parthenon Publishing. ISBN 1-85070-333-7
La syphilis Nerveuse Latente et les Stigmates Merveux de la Syphilis. Paris, 1904.
Intradermo-reaction de la tuberculine. Comptes rendus de l’Académie des sciences, Paris, 1908, 147, 355-357.
Kronet til konge

Kronet til konge er debutalbumet til det norske black metal-bandet DHG. Studioalbumet ble utgitt av Malicious Records, men gjennutgitt i 1999 av  Century Media Records.


== Sporliste ==
«Intro» (1:00)
«Å slakte Gud» (6:09)
«En krig å seire» (4:58)
«Jesu blod» (4:51)
«Midnattsskogens sorte kjerne» (6:47)
«Kuldeblest over evig isøde» (4:13)
«Kronet til konge» (4:35)
«Mournful, Yet and Forever» (7:05)
«Når vi har dolket Guds hjerte» (4:47)
«Starcave, Depths and Chained» (3:41)
«When Heavens End» (5:18)
«Outro» (0:44)


== Artister ==
Bjørn «Lord Aldrahn» Dencker – Gitar, vokalist
Gylve «Fenriz» Nagell – Bassgitar, bakgrunnsvokal
Yusaf «Vicotnik» Parvez – Trommer, vokalist


== Kilder ==

(en) Kronet til konge på Discogs


== Eksterne lenker ==
(en) Kronet til konge på Discogs 
(en) Kronet til konge på MusicBrainz 
(en) Kronet til konge på AllMusic
VM i kjelkehockey 2008

VM i kjelkehockey 2008 ble arrangert i perioden 29. mars til 5. april 2008, i Marlborough i Massachusetts i USA. 
Dette var fjerde gang det ble arrangert VM i kjelkehockey. Det var 200 deltakere fra 10 nasjoner som deltok.


== Resultater ==


== Eksterne lenker ==
Offisielt nettsted
Aksjon Vern Husebyskogen

Aksjon Vern Husebyskogen var en norsk interesseorganisasjon, etablert i 2005 for å kjempe mot byggeplanene i en av Oslos grønne lunger, Husebyskogen. Aksjonen oppstod etter at den amerikanske ambassaden fikk kjøpe 40 mål av Husebyskogen for å bygge en ny ambassade.
Aksjonsgruppen gikk sammen med andre organisasjoner til sak mot Oslo kommune for å få omgjort en beslutning i bystyret, fattet med en stemmes overvekt, om å la USA få bygge ambassade i Husebyskogen. Saksøkerne tapte saken i Høyesterett i slutten av mai 2009.Leder for Aksjon Vern Husebyskogen var Margrethe Geelmuyden.


== Se også ==
NIMBY


== Referanser ==


== Eksterne lenker ==
http://www.vernhusebyskogen.no fra 20. juli 2013 på WaybackMachine
Margrethe Geelmuyden

Margrethe Geelmuyden (født Lund-Johansen, 1961) er en norsk barnebokforfatter, freelancejournalist og miljø- og grøntaktivist. Hun har skrevet for D2, DN, Aftenposten og Morgenbladet. Hun er særlig kjent som leder for Aksjon Vern Husebyskogen og Nettverk for vern av grønne lunger. Hun skriver ofte om natur og hager, blant annet som hagespaltist i D2. I 2009 utgav hun en bok om iberiaskogsneglen, som er et stadig større problem i Norge, og hvordan sneglen kan bekjempes. Våren 2010 kom hun ut med barneboken Maneten Medusa. Hun har vært nestleder i styret i Oslo og omland friluftsråd, og styreleder for Smestad skolekor, og har sittet i styret i Eikholt kompetansesenter for døvblinde. 
Geelmuyden har vært seniorrådgiver i strategisk kommunikasjon og fagansvarlig i Geelmuyden.Kiese. 
Hun er oppvokst i Bergen, har en cand.mag. i tysk, spansk og japansk fra Universitetet i Oslo, og en MBA fra Handelshøyskolen BI. Hun har studert japansk språk ved Sophia University i Tokyo.


== Publikasjoner ==
Den store sneglekrigen, Aschehoug, 2009
Maneten Medusa, Aschehoug, 2010


== Referanser ==
VM i kjelkehockey 2004

VM i kjelkehockey 2004 ble arrangert i perioden 13. til 24. april 2004, i Örnsköldsvik i Sverige.
Dette var tredje gang det ble arrangert VM i kjelkehockey. Det var 104 deltakere fra 8 nasjoner som deltok.


== Resultater ==


== Eksterne lenker ==
Offisielle resultater
VM i kjelkehockey 2000

VM i kjelkehockey 2000 ble arrangert i perioden 20. til 25. mars 2000, i Salt Lake City i USA. 
Dette var andre gang det ble arrangert VM i kjelkehockey. Det var 6 nasjoner som deltok.


== Resultater ==
Canada slo Norge 2-1 i finalen; Shawn Matheson scoret Canadas vinnermål foran 6 000 tilskuere. Sverige slo Japan 5-1 i bronsefinalen.
Husebyskogen

Husebyskogen (også kalt «Stubbers») eller «Gardeskogen» er et grøntareal som ligger på Huseby i Oslo. Området brukes som friareal for Oslos befolkning om som øvingsområde for Kongens Garde (Huseby leir)  Husebyskogen var opprinnelig ca. 400 mål. Da Forsvaret solgte ut store eiendommer i 2004, ble to store arealer av Husebyskogen solgt til henholdsvis Høegh eiendom og USAs ambassade. Etter dette lovet politikerne i bystyret å verne restarealet. Husebyskogen består av ulike naturtyper som edelløvskog, svartorsumpskog, slåttemark og eng, og grenser til den nasjonalt verneverdige Mærradalen. Området inneholder mye verdifullt biologisk mangfold; mange rødlistede arter og prioriterte naturtyper. 99 fuglearter er registrert. Husebyskogen brukes mye av lokale skoler og idrettsforeninger, og betraktes som en av Oslos viktigste grønne lunger.


== Ambassadesaken ==
I 2004 kjøpte USAs ambassade 40 mål av Husebyskogen fra Forsvaret for 80 millioner kroner, med tanke på å bygge en sterkt befestet ambassade. Disse planene ble ikke bifalt av naboer og naturvernere, og en spontan folkeaksjon, Aksjon Vern Husebyskogen, oppstod. En rekke politiske partier i hovedstaden, deriblant Arbeiderpartiet, Venstre, Sosialistisk Venstreparti og Rødt, gikk også sterkt mot planene og lovet å ikke stemme for å gi tillatelse til ambassadebygging i Husebyskogen. Men et medlem av Arbeiderpartiet (Tom Pape) og et møtende varamedlem for Venstre (Ane Willumsen) sikret flertall for ambassadebygging sammen med Høyre, Fremskrittspartiet og Kari Pahle fra SV.
Aksjon Vern Husebyskogen gikk sammen med Naturvernforbundet Oslo og Akershus og andre organisasjoner til sak mot kommunen og Staten for å stanse ambassadeplanene, men tapte i Høyesterett i mai 2009. Ledende jurister har senere karakterisert denne høyesterettsdommen som feil.


== Referanser ==
VM i kjelkehockey 1996

VM i kjelkehockey 1996 ble arrangert i mars 1996, i Nynäshamn i Sverige.
Dette var første gang det ble arrangert VM i kjelkehockey. Det var 6 nasjoner som deltok.


== Resultater ==


== All Star Team ==
 Manuel Guerra Jr. (målvakt)
 Eskil Hagen
 Helge Bjørnstad
 Jan Edbom
 Patrick Griffin
 Jüri Tammleht
Proceedings of the National Academy of Sciences

Proceedings of the National Academy of Sciences of the United States of America, vanligvis forkortet til PNAS, er et vitenskapelig tidsskrift som har blitt utgitt av National Academy of Sciences siden 1914. I 2014 hadde det en impact factor på 9,674.


== Liste over redaktører ==
Den første administrerende av tidsskriftet var matematikeren Edwin Bidwell Wilson.


== Eksterne lenker ==
(en) Offisielt nettsted 
(en) Media from Proceedings of the National Academy of Sciences of the United States of America – kategori av bilder, video eller lyd på Commons
Zirk Mir

Zirk Mir var en norsk sirkustrupp som jobbet kreativt med sirkus, musikk og fysisk teater. Aktørene i Zirk Mir var med i ulike forestillinger og drev med kursvirksomhet og undervisning.
Zirk Mir bestod av en gruppe på fem unge menn. En periode reiste de rundt i verden i seilbåt og spilte sikusforestillinger, holdt kurs og møtte andre kunstnere. Senere opptrådte de blant annet med barneforestillingen Ad Undas i Norge.Kompaniet ble kategorisert som utøvere av grenen nysirkus.


== Dokumentarserie ==
I 2014 viste NRK en dokumentarserie på fem episoder om Zirk Mirs verdensomseiling i seilbåt. Serien hadde tittelen Sirkusseilerne, og var basert på sirkustruppens egne filmopptak.


== Medlemmer ==
Mikkel Nanneberg
Jacob Emil Klingen Borg
Manuel Quemizet
Andreas Strand Renberg
Daniel Klingen Borg


== Referanser ==


== Eksterne lenker ==
Hjemmeside
Stadion (Malmö)

Stadion er et fotballstadion i Malmö, som Malmö FF siden 2009 har hatt som hjemmebane.
Det første spadetaket ble tatt 23. april 2007 og innvielsen av arenaen skjedde den 13. april 2009. Arenaen ligger i Stadionområdet i Malmö, mellom Stadiongatan og gamle Malmö stadion. Mandag 3. mars 2008 meddelte det europeiske fotballforbundet UEFA at Stadion skulle være vertskap for finalen i U21-EM i fotball for herrer 2009.
Det første målet ble scoret av Labinot Harbuzi den 13. april 2009 under innvielseskampen mellom Malmö FF og Örgryte IS, som hjemmelaget vant 3-0.


== Navn på stadionet ==
Den 12. juli 2007 offentliggjorde Malmö FF at navnerettighetene ville bli solgt til Swedbank og Sparbanksstiftelsen Skåne, som bandt seg til å betale minst 5 millioner kroner pr. år i ti år for at arenaen skulle hete Swedbank Stadion. Swedbank låner også ut 300 millioner svenske kroner til bygget.
Swedbank sponser også flere andre idrettsanlegg: Swedbank Arena i Örnsköldsvik, som er hockeylaget MODOs hjemmearena, Swedbank Park i Västerås, der blant annet Västerås SK spiller sine hjemmekamper fra 2008, og Friends Arena i Solna, som fra 2012 kommer til å være Sveriges nasjonalarena.


== Bygningen ==
Arenaen er 27 meter høy og rommer 21 000 sitteplasser eller alternativt 18 000 sitteplasser og 6 000 ståplasser. Den består av to etasjer på alle sider bortsett fra den nordre tribunen, der det er en ståtribuneetasje. Spillebanen måler 105 x 68 meter og underlaget er naturgress. På kortsidene finnes to storskjermer, som er over 50 m² store. Totalkostnaden for arenaen er 580 millioner svenske kroner.


== Referanser ==


== Eksterne lenker ==
Offisielt nettsted 
(en) Swedbank Stadion – kategori av bilder, video eller lyd på Commons
Nanjingmennesket

Nanjingmennesket (Homo erectus nankinensis, kinesisk: 南京人, pinyin: Nánjīng rén, eller 南京猿人,  Nánjīng yuánrén) ble oppdaget i mars 1993 i Tangshangrotten ved Nanjing i provinsen Jiangsu i  Kina. Funnet dreide seg om fossiler fra menneskelige skallebenplater og tenner. Nanjingmennesket tilordnes Homo erectus.
Funnet ble gjort i grottene på 60–97 cm dybde av Liu Luhong, en arbeider fra området.Analyseresultater viser at Nanjingmennesket levde for mellom 580 000 og 620 000 år siden i det sørlige Kina.
Fossilene er utstilt i Nanjingmuseet i Nanjing.


== Litteratur ==
Wu Rukang, Li Xingxue, Wu Xinzhi og Mu Xinan (utg.): Homo erectus from Nanjing. Nanjing: Jiangsu Science and Technology Publishing House, 2002. 317 sider.


== Referanser ==


== Eksterne lenker ==
Chinese hominid challenges out-of-Africa origin of modern man
Study on the Living Date of Homo Erectus Nankinensis
Vitenskapsåret 1914

Vitenskapsåret 1914 er en oversikt over hendelser, prisvinnere, fødte og avdøde personer med tilknytning til vitenskap og teknologi i 1914.


== Astronomi ==
Sinope, den ytterste måne som til da er kjent til Jupiter ble oppdaget av Seth Barnes Nicholson ved Lick Observatory.
En 76 cm  stjernekikkert blir bygget ved Allegheny Observatory i Pittsburgh, Pennsylvania.  Det er den femte største stjernekikkert i verden.
Robert Goddard begynner å bygge raketter.
Walter Sydney Adams bestemmer den utrolige høye tettheten til Sirius B.


== Fysikk ==
James Franck og Gustav Hertz observerer atom eksitasjon
Ernest Rutherford forslår at de positivt ladede atomkjernene inneholder protoner


== Teknologi ==
W. H. Carrier patenterer design for air conditioner
Kodak introduserte Autographic systemet


== Prisvinnere ==
Clarkemedaljen: Arthur Smith Woodward
Copleymedaljen: Joseph John Thomson
Darwinmedaljen: Edward Bagnall Poulton
De Morgan-medaljen: Joseph Larmor
Nobelprisen:
Fysikk: Max von Laue
Kjemi: Theodore William Richards
Medisin: Robert Bárány
Wollastonmedaljen: John Edward Marr


== Fødsler ==


== Dødsfall ==


== Andre hendelser ==
Manifesto of the Ninety-Three blir proklamert i Tyskland.
National Academy of Sciences beginner å gi ut tidsskriftet Proceedings of the National Academy of Sciences.


== Se også ==
Ringerike Grand Prix 2009

Ringerike Grand Prix 2009 var den 34. utgaven av Ringerike Grand Prix ble arrangert fra 3. – 7. juni 2009. Rittet på fem etapper startet på Geilo og ble avsluttet i Hønefoss. 
Russiske Sergej Firsanov fra Designa Køkken vant sammenlagt, 1 minutt og 39 sekund foran nederlenderen Joost van Leijen fra Van Vliet-EBH.


== Deltagere ==
Totalt er det 26 lag som stiller til start med 6 ryttere hver.


== Etapper ==


=== Onsdag 3. juni - 1. etappe: Geilo - Geilo, 145 km ===


=== Torsdag 4. juni - 2. etappe: Geilo - Beitostølen, 170 km ===


=== Fredag 5. juni - 3. etappe: Beitostølen - Vik i Hole, 225 km ===


=== Lørdag 6. juni - 4. etappe: Hønefoss - Hønefoss, 178 km ===


=== Søndag 7. juni - 5. etappe: Hønefoss - Hønefoss, 161 km ===


== Trøyene dag for dag ==


== Resultater ==


=== Sammenlagt ===


=== Poengkonkurransen ===


=== Klatrekonkurransen ===


=== Ungdomskonkurransen ===


=== Lagkonkurransen ===


== Diverse ==
Sykkelrittet vil få en relativt bred TV-dekningning. Samtlige etapper i Ringerike GP vil i år bli vist på kanalene Viasat SportN og Viasat Sport. I samarbeid med Fuse Innovations blir det laget en større produksjon fra Norges største etapperitt enn tidligere. Hver etappe vil bli dekket med opptil fire kamera, og redigert sammen i etterkant. Reportasjene vil bli vist dagen etter selve etappen.


== Referanser ==


== Eksterne lenker ==
(en) Ringerike Grand Prix 2009 - ProCyclingStats
Insomniafestivalen

Insomniafestivalen er en festival for elektronisk musikk som arrangeres årlig i Tromsø. Den første festivalen ble arrangert i 2002. Festival arrangeres i 2012 fra den 25. til 27. oktober. I 2020 ble festivalen avholdt utelukkende med norske artister og DJ'er. 
Festivalen er sammen med Numusic i Stavanger den største og viktigste festivalen for elektronisk musikk i Norge.


== Referanser ==


== Eksterne lenker ==
Insomniafestivalens hjemmesider
Insomnia på MySpace